Սակայն դա չի խանգարում, որ շարունակվեն Էրդողանի համեմատությունները Աբդուլ Համիդի հետ։ Այսպես օրինակ, թուրքական իշխանությունների համար արտասահմանյան լոբբինգն իրականացնող հիմնական կառույցներից մեկը՝ թուրքական «BOSPHORUS GLOBAL» ընկերությունը դեռևս 2016թ. պատրաստել է հատուկ կայք (ենթադրում եմ, որ պետության տրամադրած ֆինանսներով), որը նվիրված է Աբդուլ Համիդի և Էրդողանի միջև նմանություններին, որտեղ, օրինակ, Աբդուլ Համիդի դեմ իրականացված հեղաշրջումը (Çırağan baskı) համեմատվում է 2016թ. զինվորական հեղաշրջման փորձի հետ։ Նմանատիպ նախագծերը բազմաթիվ են, որոնցից ամենահիշարժանը, թերևս, Թուրքական պետական հեռուստատեսությամբ (TRT) հեռարձակվող «Մայրաքաղաք. Աբդուլ Համիդ» հեռուստասերիալն է։